**Tilskuddsordninger for kritikere:**

Det finnes en rekke tilskuddsordninger hvor kritikere kan søke støtte til sin virksomhet. Her har vi samlet en oversikt, organisert under emnene arbeidsstipend, prosjektstøtte (her kan man for eksempel søke om støtte til artikkel-/kritikkserier, reiser, arrangementer eller andre prosjekter). Kontakt oss gjerne om du kjenner til en ordning som bør være med på listen.

**Arbeidsstipend:**

[Statens kunstnerstipend](http://www.kulturradet.no/stotteordning/-/vis/arbeidsstipend), søknadsfrist medio oktober. Det er for tiden totalt 13 stipendhjemler for kritikere.

[Fritt Ord](http://www.frittord.no/langtidsprosjekter/kritikerstipend), 10 stipender lyses ut med søknadsfrist medio mai.

[NFFO, treårig arbeidsstipend til frilansforfattere](https://nffo.no/Stipender/Stipend-til-forfattere/Treaarig-arbeidsstipend-til-frilansforfattere/), søknadsfrist medio april.

**Prosjektstøtte:**

Tilskudd til kritikkprosjekter, honorar til tekster, reisestøtte for å se og skrive om kunst etc.

[Statens kunstnerstipend, diversestipend](http://www.kulturradet.no/stotteordning/-/vis/diversestipend), søknadsfrist medio oktober.

I denne ordningen kan man søke om tilskudd til etablering, kurs, reiser, fordypning\*, material, utstyr, markedsføring, konsulentbistand m.m.

[Fritt Ord, ny journalistikk](http://www.frittord.no/langtidsprosjekter/ny-journalistikk), løpende søknadsfrister gjennom året.

Her kan man søke om honorarstøtte for å skrive artikkel- eller kritikkserie, generell honorarstøtte og/eller reisestøtte.

[Bevilgninger i 2017](http://www.frittord.no/langtidsprosjekter/ny-journalistikk-ind/bevilgninger-i-utlysningen-ny-journalistikk-2017/)

[Fritt Ord, prosjektstøtte](http://www.frittord.no/prosjektstotte/programomrader), løpende søknadsfrister gjennom året.

Her kan man søke om tilskudd til seminarer, honorar og kritikkrelaterte prosjekter.

[Bevilgningslister](http://www.frittord.no/prosjektstotte/bevilgningslister-ind/bevilgninger-i-februar-2018-sknader-om-mer-enn-kr-100-000/)

[Norsk kulturråd, kunst og kulturkritikk](http://www.kulturradet.no/stotteordning/-/vis/kunst-og-kulturkritikk), søknadsfrist desember.

Det kan søkes prosjektstøtte (ikke midler til generell drift) for styrking av infrastruktur, kunnskapsdeling og samarbeid i feltet kunst- og kulturkritikk. Søknadskriteriene i denne ordningen har vært ulike fra år til år, så les utlysningstekst (i oktober).

[Bevilgningsliste](http://www.kulturradet.no/stotteordning/-/vis/kunst-og-kulturkritikk/tildelinger)

[NFFO, prosjektstipend](https://nffo.no/stipender/forfattere/prosjektstipend), søknadsfrist april.

Her kan man søke om 1–2 månedsverk à kr 27 000,- for å arbeide med manus til bok eller annen faglitterær publikasjon.

[NFFO, aktualitets- og debattstipend](https://nffo.no/stipender/forfattere/aktualitets-og-debattstipend), fortløpende søknadsfrist.

Her kan man søke om støtte til sakprosautgivelser som tar tiden på pulsen, må ha avtale med forlag.

[Norsk kulturråd, kompetansehevende tiltak – scenekunst](http://www.kulturradet.no/stotteordning/-/vis/kompetansehevende-tiltak-scenekunst), søknadsfrist mars, juni, september og desember.

Her kan man søke om prosjektmidler til å arrangere kurs, seminarer og workshops, eller støtte til dokumentasjonsprosjekter og manuskriptutvikling for fagbøker.

[Norsk kulturråd, kunstfaglige publikasjoner og manusutvikling (visuell kunst](http://www.kulturradet.no/stotteordning/-/vis/kunstfaglige-publikasjoner-og-manusutvikling)), søknadsfrist mars, juni, september og desember.

Her kan man søke om tilskudd til produksjon av kunstfaglige publikasjoner og manuskriptutvikling av lengre analytiske tekster om samtidskunst/det visuelle feltet.

[Norsk kulturråd, andre musikktiltak – prosjektstøtte](http://www.kulturradet.no/stotteordning/-/vis/andre-musikktiltak-prosjektstotte), søknadsfrist mars, juni, september og desember.

Her kan man søke om støtte til blant annet trykking av faglitteratur, seminarvirksomhet, workshop, bransjetreff og noterestaurering.

[Norsk kulturråd, litteraturformidling](http://www.kulturradet.no/stotteordning/-/vis/litteraturformidling), søknadsfrist mars, juni, september og desember.

Her kan man søke om midler til skriftlig, muntlig, levende («live»), audiovisuell og digital formidling av litteratur til et allment publikum, for eksempel gjennom enkeltarrangementer, arrangementsrekker, formidlingsturneer, litteraturfestivaler, seminarer, konferanser, publikasjoner (faglitteratur om litteratur), dokumentarfilmer, nettsider og andre type tiltak. Formidlingen skal foregå i Norge eller være beregnet på et norsk publikum.

[Norsk kulturråd, faglitteratur kulturvern](http://www.kulturradet.no/stotteordning/-/vis/faglitteratur-kulturvern), søknadsfrist mars, juni, september og desember.

Støtte til faglitteratur som vedkommer kulturvern.

**Reisestipend**

[Norsk kritikerlag, reisestipend](http://kritikerlaget.no/saker/norsk-kritikerlags-reisestipend-2016) á 15.000,- for kritikere, søknadsfrist medio oktober

[NFFO, reisestipend for sakprosaforfattere](https://nffo.no/stipender/forfattere/reisestipend), søknadsfrist i oktober.